1431

Árið 1431 (MCDXXXI í rómverskum tölum)

 Á Íslandi 

 4. febrúar - Jón Vilhjálmsson Craxton Hólabiskup vígði átta nunnur til klausturlífs á Reynistað. Ein þeirra ól barn nokkrum mánuðum síðar og um næstu áramót fæddi önnur nunna í klaustrinu barn.
 Eiríkur af Pommern var hylltur konungur á Alþingi.
 Samþykkt á Alþingi að Jón Gerreksson biskup skuli senda sveina sína úr landi.
 Erlendum kaupmönnum bannað að hafa vetursetu á Íslandi en það bann var þó ekki virt.
 Áttatíu enskir duggarar voru drepnir við Mannskaðahól á Höfðaströnd í Skagafirði. »Í þann tíma var hér mikill yfirgángr enskra manna; hefr svo sagt Magnús bóndi Jónsson í Ögri, að landsmenn hér hafi ráðist í móti þeim, fyrir óráðvendnis glettíngar, rán og tiltektir á peningum manna, djarftæki til kvenna og aðra áleitni, ráðsmaðr Hólastaðar og aðrir Skagfirðingar, og barist við þá fyrir utan Mannskaðahól og felt þá nær áttatíu samann, en það er í sögnum að þá hafi verið rekin hross med hrísklyfjum, til at riðla flokki þeirra«. (Árb. Espólíns). Voðaverkin á mannskaðahóli; grein í Morgunblaðinu 2003
 Bólusótt gekk um landið þetta ár eða 1430 og varð mikið mannfall.

Fædd

Dáin

 Erlendis 
 11. mars - Evgeníus IV varð páfi.
 26. mars - Réttarhöldin yfir Jóhönnu af Örk hófust.
 30. maí - Jóhanna af Örk brennd á báli.
 16. desember - Hinrik 6. Englandskonungur krýndur konungur Frakklands í París.

Fædd
 1. janúar - Alexander VI páfi (d. 1503).
 Vlad Drakúla, fursti í Vallakíu (d. 1476).
 (sennilega) - François Villon, franskt skáld.

Dáin
 25. janúar - Karl 2., hertogi af Lorraine (f. 1364).
 20. febrúar - Marteinn V páfi.
 30. maí - Jóhanna af Örk, frönsk alþýðuhetja og dýrlingur (f. 1412).

 Tilvísanir 

Flokkur:1431
Flokkur:1431-1440